I. számú melléklet

**Zalaszentgrót Város Önkormányzata Képviselő-testületének**

**.../2016. (IV. ...) önkormányzati rendelete**

**az egyes szociális ellátásokról és szolgáltatásokról szóló 4/2015. (II. 13.) önkormányzati rendelet módosításáról**

Zalaszentgrót Város Önkormányzatának Képviselő-testülete az Alaptörvény 32. cikk (2) bekezdésében és a szociális igazgatásról és szociális ellátásokról szóló 1993. évi III. törvény 92. § (1) bekezdésében, valamint 132. § (4) bekezdésének g) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8. és 8a. pontjaiban meghatározott feladatkörében eljárva az egyes szociális ellátásokról és szolgáltatásokról szóló 4/2015. (II. 13.) önkormányzati rendelet módosításáról a következőket rendeli el.

**1. §**

Zalaszentgrót Város Önkormányzata Képviselő-testületének az egyes szociális ellátásokról és szolgáltatásokról szóló 4/2015. (II. 13.) önkormányzati rendeletének (a továbbiakban: Rendelet) 4. § a) pontja hatályát veszti.

**2. §**

(1) A Rendelet 4. § b) pontja helyébe a következő rendelkezés lép:

4. § b) pont

A Képviselő-testület a döntést a Szociális Bizottságra ruházza át

ba) az azonnali elbírálást igénylő rendkívüli élethelyzetekhez kapcsolódó

esetek kivételével az eseti segélyezési célú rendkívüli települési támogatásügyekben,

bb) a „Bursa Hungarica” felsőoktatási ösztöndíjra vonatkozó kérelmek ügyében,

bc) a 8/B-8/C. §-okban meghatározott, gyermekneveléshez kapcsolódó többletkiadások enyhítését szolgáló rendkívüli települési támogatásügyekben,

bd) az átruházott hatáskörét érintően az Szt. 17. § (5) bekezdése szerinti méltányossági ügyekben.

(2) A Rendelet 4. § c) pontja helyébe a következő rendelkezés lép:

4. § c) pont

A Képviselő-testület a döntést a polgármesterre ruházza át

ca) a halálesethez kapcsolódó rendkívüli települési támogatásügyekben,

cb) az elemi károk elhárításához kapcsolódó rendkívüli települési támogatásügyekben,

cc) az azonnali elbírálást igénylő rendkívüli élethelyzetekhez kapcsolódó eseti segélyezési célú rendkívüli települési támogatásügyekben,

cd) a 8/A. §-ban meghatározott, gyermekneveléshez kapcsolódó többletkiadások enyhítését szolgáló rendkívüli települési támogatásügyekben,

ce) a lakhatáshoz kapcsolódó rendszeres települési támogatásügyekben,

cf) az ápoláshoz kapcsolódó rendszeres települési támogatásügyekben,

cg) a gyógyszerkiadások viseléséhez kapcsolódó rendszeres települési támogatásügyekben,

ch) köztemetés ügyekben,

ci) az átruházott hatáskörét érintően az Szt. 17. § (5) bekezdése szerinti méltányossági ügyekben.

**3. §**

(1) A Rendelet 5. § (1) bekezdése helyébe a következő rendelkezés lép:

5. § (1) bekezdés

A Képviselő-testület által átruházott hatáskörben a polgármester, illetve a Szociális Bizottság az Szt.-ben és e rendeletben meghatározottak szerint nyújt rendkívüli települési támogatást a létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzdő családok és személyek részére, illetve gyermekneveléshez kapcsolódó, alkalmanként jelentkező többletkiadások enyhítése céljából.

(2) A Rendelet 5. § (3) bekezdése helyébe a következő rendelkezés lép:

5. § (3) bekezdés

Természetbeni ellátásként nyújtható Erzsébet-utalvány, élelmiszer, gyógyszer, gyermekgondozási termék, útiköltség, tüzelősegély és térítésköteles egészségügyi ellátás igénybevételéhez, valamint gyermekintézmények térítési díjának kifizetéséhez nyújtott támogatás.

(3) A Rendelet 5. § (4) bekezdése hatályát veszti.

**4. §**

A Rendelet "Gyermekneveléshez kapcsolódó többletkiadások enyhítését szolgáló rendkívüli települési támogatások" alcímen a következő 8/A-8/C. §-okkal egészül ki:

8/A. §

(1) Születési támogatás biztosítható a gyermek születését megelőzően megszakítás nélkül legalább egy éve zalaszentgróti lakó-, illetve tartózkodási hellyel rendelkező, életvitelszerűen a településen tartózkodó szülők és törvényes képviselők részére az alábbi feltételek együttes fennállása esetén:

a) a szülő vagy törvényes képviselő a gyermeket saját háztartásában neveli,

b) a kérelmező családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének ötszörösét.

(2) A születési támogatás formája gyermekenként 20.000,- Ft értékű természetben nyújtott ellátás.

(3) A támogatási kérelmet gyermekenként csak az egyik szülő, illetve törvényes képviselő terjesztheti elő az e rendelet 2. függeléke szerinti formanyomtatványon, a gyermek születését követő 90 napos jogvesztő határidőben. A kérelemhez csatolni kell a gyermek születési anyakönyvi kivonatának másolatát.

8/B. §

(1) Tankönyvtámogatásban részesülhetnek azon zalaszentgróti lakó-, illetve tartózkodási hellyel rendelkező, életvitelszerűen a településen tartózkodó szülők és törvényes képviselők, akik nappali rendszerű iskolai oktatás keretében legfeljebb a 12. évfolyamon tanulmányokat folytató, tizenkilencedik életévét be nem töltött gyermeket nevelnek, és a gyermek ingyenes tankönyvellátásban normatív kedvezmény útján nem részesül.

(2) A támogatás egységes mértéke a tankönyvár összegének meghatározott százaléka, melyet minden év szeptember 30. napjáig a Szociális Bizottság állapít meg normatív határozatában. A támogatás mértéke legfeljebb a megfizetett tankönyvár összege lehet.

(3) A támogatási kérelmet gyermekenként csak az egyik szülő, illetve törvényes képviselő terjesztheti elő minden év november 15. napjáig, az e rendelet 2. függeléke szerinti formanyomtatványon. A támogatási összeg megállapítása érdekében a kérelemhez csatolni kell a tankönyvek megfizetésének, valamint az intézményi tanulói jogviszony fennállásának igazolását. A kérelem benyújtására meghatározott határidő elmulasztása jogvesztéssel jár.

8/C. §

(1) Tanulói utazási bérlettámogatás állapítható meg a Zalaszentgrót város településrészi önkormányzatainak közigazgatási területein lakó-, illetve tartózkodási hellyel rendelkező, életvitelszerűen ott tartózkodó tanulók szülei és törvényes képviselői részére az év szeptember 1. napjától június 30. napjáig tartó időszakára.

(2) A támogatás a legfeljebb a 12. évfolyamon tanulmányokat folytató tanulók lakó-, illetve tartózkodási helye és a zalaszentgróti autóbusz-állomás közötti viszonylatra megvásárolt autóbuszbérletek árának megtérítése érdekében kérelmezhető.

(3) A támogatási kérelem az adott tanév összes hónapjára előre megvásárolt tanulói bérletek vonatkozásában október 15. napjáig, havi bérletvásárlások esetén a tanév első félévének hónapjai vonatkozásában február 15. napjáig, a második félév hónapjai vonatkozásában pedig július 15. napjáig terjeszthető elő az e rendelet 2. függeléke szerinti formanyomtatványon. A támogatási összeg megállapítása érdekében a kérelemhez csatolni kell a tanuló nevével ellátott tanulói bérletek eredeti vagy másolati példányát, valamint az intézményi tanulói jogviszony fennállásának igazolását. A kérelem benyújtására meghatározott határidők elmulasztása jogvesztéssel jár.

(4) A támogatás mértéke legfeljebb a megvásárolt tanulói bérletek ellenértékével megegyező összeg.

**5. §**

1. A Rendelet 7. § (5) bekezdésében, 8. § (3) bekezdésében, 9. § (10) bekezdésében, 10. § (11) bekezdésében, valamint 11. § (5) bekezdésében szereplő "1. számú függeléke" szövegrész helyébe az "1. függeléke" szöveg lép.
2. A Rendelet 10. § (10) bekezdésében szereplő "Zalaszentgróti Szociális és Gyermekjóléti Alapszolgáltatási Központ (a továbbiakban: Alapszolgáltatási Központ)" szövegrész helyébe a "Zalaszentgróti Szociális, Család- és Gyermekjóléti Központ (a továbbiakban: Központ) szöveg lép.
3. A Rendelet 13. § (2) bekezdésében, 14. § (1) és (8) bekezdésében, a 16. § (1) bekezdésében, valamint a 18. § (2) bekezdésének c) pontjában szereplő "az Alapszolgáltatási Központ" szövegrész helyébe az "a Központ" szöveg lép.
4. A Rendelet 19. § (1) és (7) bekezdésében szereplő "pénzbeli ellátások" szövegrész helyébe a "pénzbeli és természetbeni ellátások" szöveg lép.

(5) A Rendelet az e rendelet 1. mellékletét képező 2. függelékkel egészül ki.

**6. §**

(1) E rendelet a kihirdetését követő napon lép hatályba, és az azt követő napon hatályát veszti.

1. Az e rendelet 4. §-ában meghatározott rendkívüli települési támogatások szabályai - a (3) bekezdésben foglalt kivétellel - 2016. szeptember 1. napjától alkalmazhatók.
2. A születési támogatás iránti kérelem e rendelet hatályba lépését követően folyamatosan, illetve az e rendelet hatályba lépését megelőzően a 2016. évben született gyermekek vonatkozásában 2016. július 1. napjáig terjeszthető elő.

**Baracskai József**  **Dr. Simon Beáta**

polgármester jegyző

A rendelet 2016. április ... napján kihirdetésre került.

**Dr. Simon Beáta**

jegyző

**1. melléklet**

**az egyes szociális ellátásokról és szolgáltatásokról szóló 4/2015. (II. 13.) önkormányzati rendelet módosításáról szóló .../2016. (IV. ...) önkormányzati rendelethez**

2. függelék

*az egyes szociális ellátásokról és szolgáltatásokról szóló 4/2015. (II. 13.) önkormányzati rendelethez*

**KÉRELEM**

**gYERMEKNEVELÉSHEZ KAPCSOLÓDÓ TÖBBLETKIADÁSOK ENYHÍTÉSÉT SZOLGÁLÓ RENDKÍVÜLI TELEPÜLÉSI TÁMOGATÁS iránt**

🗖**Születési** támogatás 🗖**Tankönyv**támogatás 🗖**Tanulói utazási bérlet**támogatás

(Kérjük a támogatási formát megjelölni!)

**1. Kérelmező szülő/törvényes képviselő adatai:**

**Neve:** .......................................................................................................

**Születési neve:** .......................................................................................................

**Anyja neve:** .......................................................................................................

**Születési helye, ideje:** .......................................................................................................

**Lakó-/tartózkodási helye:** .......................................................................................................

**TAJ száma:** \_ \_ \_ - \_ \_ \_ - \_ \_ \_ **Telefonszáma:** ..................................................................

**Bankszámlaszáma:** (kérjük pontosan, olvashatóan kitölteni)

\_ \_ \_ \_ \_ \_ \_ \_ - \_ \_ \_ \_ \_ \_ \_ \_ - \_ \_ \_ \_ \_ \_ \_ \_

(Amennyiben bankszámlával nem rendelkezik, a támogatás kifizetése postai úton történik.)

**2. Gyermek(ek) adatai:**

**Neve:** ............................................................................................................................................

**Anyja neve:** .................................................................................................................................

**Születési helye, ideje:** .................................................................................................................

**TAJ száma:** \_ \_ \_ - \_ \_ \_ - \_ \_ \_

(Tankönyvtámogatás és tanulói utazási bérlettámogatás esetén kitöltendő továbbá:)

**Oktatási intézmény neve:** ..........................................................................................................

**Oktatási intézmény címe:** ..........................................................................................................

**Neve:** ............................................................................................................................................

**Anyja neve:** .................................................................................................................................

**Születési helye, ideje:** .................................................................................................................

**TAJ száma:** \_ \_ \_ - \_ \_ \_ - \_ \_ \_

(Tankönyvtámogatás és tanulói utazási bérlettámogatás esetén kitöltendő továbbá:)

**Oktatási intézmény neve:** ..........................................................................................................

**Oktatási intézmény címe:** ..........................................................................................................

**Neve:** ............................................................................................................................................

**Anyja neve:** .................................................................................................................................

**Születési helye, ideje:** .................................................................................................................

**TAJ száma:** \_ \_ \_ - \_ \_ \_ - \_ \_ \_

(Tankönyvtámogatás és tanulói utazási bérlettámogatás esetén kitöltendő továbbá:)

**Oktatási intézmény neve:** ..........................................................................................................

**Oktatási intézmény címe:** ..........................................................................................................

**3. Együtt élő családtagok adatai:** (Kitöltendő születési támogatás esetén.)

(Együtt élő családtagok: egy lakásban együtt lakó, ott bejelentett lakóhellyel vagy tartózkodási hellyel rendelkező közeli hozzátartozók.)

|  |  |  |  |
| --- | --- | --- | --- |
| **Név** | **Születési hely, idő** | **Rokoni kapcsolat** | **TAJ szám** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**4. Jövedelemnyilatkozat:** (Kitöltendő születési támogatás esetén.)

|  |  |  |  |  |
| --- | --- | --- | --- | --- |
| **Jövedelem típusa** | Mértéke (Ft)  kérelmező | Mértéke (Ft)  Együtt élő családtag | Mértéke (Ft)  Együtt élő családtag | Mértéke (Ft)  Együtt élő családtag |
| Munkaviszonyból, munkavégzésre irányuló egyéb jogviszonyból, táppénz |  |  |  |  |
| Társas és egyéni vállalkozásból származó jövedelem |  |  |  |  |
| Ingó, ingatlan vagyontárgyak értékesítéséből származó jövedelem |  |  |  |  |
| Nyugellátás, baleseti nyugellátás, egyéb nyugdíjszerű ellátások |  |  |  |  |
| Gyermekek ellátásához, gondozásához kapcsolódó ellátások (családi pótlék, tartásdíj) |  |  |  |  |
| Önkormányzati támogatások (rendszeres települési támogatások) |  |  |  |  |
| Járási Munkaügyi Hivatal által folyósított pénzbeli ellátás |  |  |  |  |
| Egyéb jövedelem (ösztöndíj, értékpapírból származó jövedelem stb.) |  |  |  |  |
| **Egy főre jutó családi nettó jövedelem:**  (A zalaszentgróti Közös Önkormányzati Hivatal tölti ki!) | | | **Ft** | |

**5. A kérelem kötelező mellékletei:**

- személyazonosító igazolvány, lakcímet igazoló hatósági igazolvány másolata

- a gyermek születési anyakönyvi kivonatának másolata (születési támogatás esetén)

- a gyermek intézményi tanulói jogviszonyának igazolása (tankönyvtámogatás és tanulói utazási bérlettámogatás esetén)

- a tankönyvek megfizetésének igazolása (tankönyvtámogatás esetén)

- a gyermek nevével ellátott tanulói bérletek eredeti vagy másolati példánya (tanulói utazási bérlettámogatás esetén)

- a kérelem benyújtását megelőző 3 hónapra vonatkozó jövedelemigazolások (születési támogatás esetén)

**6. Nyilatkozatok:**

Hozzájárulok ahhoz, hogy a támogatási kérelem elbírálása során adataimat a döntésben részt vevő személyek a szükséges mértékben megismerjék és az adatvédelmi előírásoknak megfelelően kezeljék.

Büntetőjogi felelősségem tudatában kijelentem, hogy az általam közölt adatok és a csatolt mellékletek tartalma a valóságnak megfelelnek.

**Zalaszentgrót**, .............. év ........................... hó ......... nap

..........................................................

**Kérelmező**